Document ID: /roh_data/filtered/fineweb-2-filterrobots_roh.jsonl.gz/39310

En la penultima etappa dal Tour de Ski da la sonda era Dario Cologna - ensemen cun il victur Martin Johnsrud Sundby - anc a la testa suenter 10 km. Lura ha la ferida musculara en il ventrigl sanester franà el. El ha stuì continuar la cursa cun stauschs dubels ed è daventà 40avel.
Entant conferma il team enturn Dario Cologna che la blessura na lubescha betg a Cologna da concluder il Tour de Ski cun il final da dumengia cun l'ascensiun a l'Alpe Cermis. Quant ditg che Cologna sto far pausa n'è anc betg cler. En mintga cass turna el immediat a Tavau per laschar examinar exact la blessura.
RR novitadas 17:00